|  |  |
| --- | --- |
|  |  |
| **Anmelder:** | Vandværk |
|  | Adresse  Postnummer by |

Deklaration

Deklaration om rådighedsindskrænkning og orienteringspligt ved ophør af økologisk drift

Ejer af berørte følgende ejerlav ved matr.nr.:

|  |  |  |
| --- | --- | --- |
| Matr.nr. | Ejerlav | Areal |
| xx |  | ha |

pålægges herved følgende servitutbestemmelser, gældende for nuværende og senere ejere.

Det samlede areal, som er omfattet af deklarationen, udgør dele af ejendommen i henhold til vedlagte tinglysningsrids A.

# Formål

At sikre, at der ikke sker erhvervsmæssig anvendelse, håndtering eller opbevaring af pesticider i deklarationsarealerne.

# Rådighedsindskrænkning

## Pesticider

Rådighedsindskrænkelserne i anvendelse, opbevaring og håndtering af pesticider på arealet, skal fastsættes i overensstemmelse med kommunens konkrete risikovurdering for det gældende BNBO.

På arealet må der ikke [anvendes, opbevares eller håndteres pesticider], så længe denne deklaration er tinglyst på ejendommen.

Pesticider omfatter afskrækningsmidler, bejdsemidler, bejdset udsæd, fungicider, herbicider, insekticider, jord-desinfektionsmidler og midler til vækstregulering.

Forbuddet gælder dog ikke godkendte pesticider, der i henhold til økologiforordningen må bruges i økologisk landbrugsdrift. Ligeledes er indendørs bekæmpelse af skadedyr, fluer, myrer, svampeangreb og lignende samt opstilling af rottekasser uden for bygningerne undtaget fra forbuddet.

Den til enhver tid værende ejer skal herefter være specielt opmærksom på, at forbud mod brug af pesticider har betydning for evt. bekæmpelse af flyvehavre, bjørneklo, engbrandbæger og lignende, da disse herefter ikke må fjernes ved hjælp af pesticider, men i givet fald kun må fjernes manuelt eller ved slåning.

**Kun relevant i et BNBO hvor BNBO går ind over lodsejers gårdsplads, øvrige bygninger mv.**

Undtaget fra dette forbud er opbevaring og anvendelse af bekæmpelsesmidler til indendørs bekæmpelse (også forebyggende) af skadedyr, svampeangreb og lignende.

Undtaget fra dette forbud er ligeledes opbevaring og anvendelse af bekæmpelsesmidler til udendørs bekæmpelse af rotter og lignende omkring bygninger og i have-arealer i det omfang midlerne ved anvendelsen placeres i beholdere, fælder, kasser eller lignende som sikre at dette ikke udgør en risiko for forurening af grundvandet

## Ophør af økologisk drift

Lodsejer orienterer Vandværksnavn og XX Kommune, når lodsejer agter at ophøre den økologisk drift på arealet.

# Retsvirkninger

## Tilsyn

Den påtaleberettigede eller andre, der har skriftlig fuldmagt fra den påtaleberettigede, skal mod behørig legitimation og forudgående varsel på tre arbejdsdage til enhver tid have fri og uhindret adgang til arealet for at kontrollere, at dyrkningsvilkårene efterleves.

Ejeren af arealet har ret til at ledsage eller lade en stedfortræder ledsage kontrolpersonalet.

Ejeren/brugeren af arealerne skal udlevere relevant dokumentation vedrørende driften på de nævnte arealer, hvis den påtaleberettigede anmoder skriftligt herom. Dokumentationen skal være påtaleberettigede i hænde senest 14 dage efter modtagelsen af anmodningen.

De ulemper, der er forbundet med kontrollen, skal tåles uden erstatning. Der skal dog ydes erstatning,

hvis der er forvoldt skade i forbindelse med kontrollen.

## Bortforpagtning

De til enhver tid værende ejere har pligt til at orientere en eventuel forpagter om denne deklaration.

## Misligholdelse

Hvis en eller flere af bestemmelserne i punkt 2 overtrædes, betaler de til enhver tid værende ejere eller brugere en bod til den påtaleberettigede svarende til 5.000 kr. i grundbod samt 2.000 kr. pr. ha.

Bodsstørrelserne reguleres årligt efter det nettoprisindeks, som beregnes af Danmarks Statistik.

Der udløses bod for overtrædelser pr. påbegyndt dyrkningssæson.

Vandforsyningens afholder omkostninger for det periodiske tilsyn i BNBO. Såfremt der ved et tilsyn konstateres en misligholdelse af denne aftale, og denne misligholdelse medfører ekstraomkostninger i forbindelse med vandforsyningens tilsyn eller opfølgning herpå, afholdes disse ekstraomkostninger af ejer. Ekstraomkostninger til tilsyn kan dog maksimalt udgøre et beløb tilsvarende den udløste bod.

## Uheld

Ved uheld har ejeren/brugeren pligt til hurtigst muligt at følge de sædvanlige afværgeprocedurer samt at kontakte Vandforsyningsnavn.

## Uenighed

Uenighed om fortolkning af denne deklaration, herunder om der er sket overtrædelse af bestemmelserne heri, afgøres ved de almindelige domstole eller hvis parterne er enige herom voldgift. Ved voldgift afgøres sagen af en af hver af parterne udmeldt voldgiftsmand samt en af retten udmeldt opmand, alt i henhold til de enhver tid gældende regler i lov om voldgift*.*

## Påtaleret

Påtaleretten i medfør af nærværende deklaration tilkommer Vandforsyningsnavn eller hvem, der måtte træde i stedet herfor.

## Respekt

Med hensyn til de på ejendommen hvilende servitutter henvises til ejendommenes blade i tingbogen. Nærværende deklaration respekterer de på ejendommene hvilende servitutter.

## Tinglysning

Nærværende deklaration begæres tinglyst servitutstiftende på ejerlav, matr.nr. xx. uden omkostninger for ejeren.

Aftalen er gældende fra den xx.

Ejer: xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Navn med blokbogstaver / maskinskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dato*

XX vandværk, CVR. nr. xx jf. tegningsregler v/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Navn med blokbogstaver / maskinskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dato*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Underskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Navn med blokbogstaver / maskinskrift*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Dato*